డి. రాజేశ్వర్ రావు

డి. రాజేశ్వర్ రావు తెలంగాణకు చెందిన రాజకీయ నాయకుడు, సామాజిక కార్యకర్త. 2017-2023 వరకు తెలంగాణ శాసనమండలి సభ్యుడిగా పని చేసాడు. ఆయనను 2023 ఆగష్టు 10న క్రిస్టియన్ మైనారిటీస్ ఫైనాన్స్ కార్పొరేషన్ ఛైర్మన్‌గా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.

జీవిత విషయాలు 
రాజేశ్వర్ రావు 1961, మార్చి 2న మల్లయ్య, వెంకమ్మ దంపతులకు తెలంగాణ రాష్ట్రం, నిజామాబాదులో జన్మించాడు. బిఏ వరకు చదువుకున్నాడు.

వ్యక్తిగత వివరాలు 
రాజేశ్వర్ రావుకు అనసూయతో వివాహం జరిగింది. వీరికి ఒక కుమారుడు, ఒక కుమార్తె.

రాజకీయరంగం 
2005 నుండి 2007 హౌసింగ్ కార్పొరేషన్ ఛైర్మన్ గా పనిచేశాడు. 2007 నుండి 2014, జూన్ 1 వరకు ఉమ్మడి ఆంధ్రప్రదేశ్ శాసన మండలి సభ్యుడిగా, తెలంగాణ రాష్ట్రం ఏర్పడిన తరువాత 2014, జూన్ 2 నుండి 2017, మే 27 వరకు తెలంగాణ శాసనమండలి సభ్యుడిగా పనిచేశాడు. 2017, మే 28న తెలంగాణ రాష్ట్ర సమితి పార్టీ తరపున గవర్నర్ కోటాలో శాసనమండలి సభ్యుడిగా ఎన్నికయ్యాడు.

ఇతర వివరాలు 
ఆస్ట్రేలియా, ఈజిప్ట్, ఇజ్రాయెల్, జోర్డాన్, న్యూజిలాండ్, దక్షిణాఫ్రికా, థాయిలాండ్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలలో పర్యటించాడు.

మూలాలు 

1961 జననాలు
నిజామాబాదు జిల్లా వ్యక్తులు
నిజామాబాదు జిల్లా రాజకీయ నాయకులు
తెలంగాణ రాష్ట్ర సమితి రాజకీయ నాయకులు
తెలంగాణ శాసనమండలి సభ్యులు